ddrg/super_eurlex huggingface dataset:
CINNEADH CUR CHUN FEIDHME (CBES) 2022/539 ÓN gCOMHAIRLE

an 4 Aibreán 2022

lena gcuirtear chun feidhme Cinneadh 2013/255/CBES a bhaineann le bearta sriantacha i gcoinne na Siria

TÁ COMHAIRLE AN AONTAIS EORPAIGH,

Ag féachaint don Chonradh ar an Aontas Eorpach, agus go háirithe Airteagal 31(2) de,

Ag féachaint do Chinneadh 2013/255/CBES ón gComhairle an 31 Bealtaine 2013 a bhaineann le bearta sriantacha i gcoinne na Siria (1), agus go háirithe Airteagal 30(1) de,

Ag féachaint don togra ó Ardionadaí an Aontais do Ghnóthaí Eachtracha agus don Bheartas Slándála,

De bharr an mhéid seo a leanas:

(1) An 31 Bealtaine 2013, ghlac an Chomhairle Cinneadh 2013/255/CBES.

(2) Mar thoradh ar mheastóireacht ar na cúinsí ábhartha, ba cheart dhá iontráil a scriosadh ó liosta na ndaoine nádúrtha agus dlítheanacha, na n-eintiteas nó na gcomhlachtaí a leagtar amach in Iarscríbhinn I a ghabhann le Cinneadh 2013/255/CBES.

(3) Ba cheart, dá bhrí sin, Iarscríbhinn I a ghabhann le Cinneadh 2013/255/CBES a leasú dá réir,

TAR ÉIS AN CINNEADH SEO A GHLACADH:

Airteagal 1 Leasaítear Iarscríbhinn I a ghabhann le Cinneadh 2013/255/CBES mar a leagtar amach san Iarscríbhinn a ghabhann leis an gCinneadh seo.

Airteagal 2 Tiocfaidh an Cinneadh seo i bhfeidhm an lá tar éis lá a fhoilsithe in Iris Oifigiúil an Aontais Eorpaigh.

Arna dhéanamh i Lucsamburg, 4 Aibreán 2022. Thar ceann na Comhairle An tUachtarán R. BACHELOT-NARQUIN

(1) IO L 147, 1.6.2013, lch. 14.
(7)

Cuirtear caighdeán EN 13012:2021 in ionad chaighdeán EN 13012:2012. Cuirtear caighdeán EN 13617-1:2021 in ionad chaighdeán EN 13617-1:2012. Cuirtear caighdeán EN 13617-2:2021 in ionad chaighdeán EN 13617-2:2012. Cuirtear caighdeán EN 13617-3:2021 in ionad chaighdeán EN 13617-3:2012. Cuirtear caighdeán EN 13617-4:2021 in ionad chaighdeán EN 13617-4:2012. Dá bhrí sin, na tagairtí do chaighdeáin EN 13012:2012, EN 13617-1:2012, EN 13617-2:2012, EN 13617-3:2012, agus EN 13617-4:2012, tagairtí a foilsíodh i dTeachtaireacht (2018/C 371/01) ón gCoimisiún (4), is gá iad a tharraingt siar ó Iris Oifigiúil an Aontais Eorpaigh.
CINNEADH (AE) 2022/447 ÓN mBANC CEANNAIS EORPACH

an 8 Márta 2022

lena leasaítear Cinneadh 2011/15/AE maidir le cuntais a oscailt chun íocaíochtaí a phróiseáil i ndáil le hiasachtaí EFSF do na Ballstáit arb é an euro an t-airgeadra iontu (ECB/2022/10)

TÁ BORD FEIDHMIÚCHÁIN AN BHAINC CEANNAIS EORPAIGH,

Ag féachaint do Reacht an Chórais Eorpaigh Banc Ceannais agus an Bhainc Ceannais Eorpaigh, agus go háirithe Airteagail 17 agus 21 de,

De bharr an mhéid seo a leanas:

(1) Ba cheart taiscí a shealbhaítear sa Bhanc Ceannais Eorpach (BCE) dá bhforáiltear i gCinneadh 2011/15/AE ón mBanc Ceannais Eorpach (BCE/2010/31) (1) a íoc i gcomhréir le forálacha Airteagal 2(1) de Chinneadh (AE) 2019/1743 ón mBanc Ceannais Eorpach (BCE/2019/31) (2) chun an chomhsheasmhacht a áirithiú a mhéid a bhaineann le híocaíocht taiscí inchomparáide ar fud an Eurochórais.

(2) Dá bhrí sin, ba cheart Cinneadh 2011/15/AE (BCE/2010/31) a leasú dá réir,

TAR ÉIS AN CINNEADH SEO A GHLACADH:

Airteagal 1 Leasú Cuirtear an méid seo a leanas in ionad Airteagal 5 de Chinneadh 2011/15/AE (ECB/2010/31): “Airteagal 5 Íocaíocht Íocfar cuntas airgid an Bhainc Ceannais Náisiúnta (BCN) i gcomhréir le forálacha Airteagal 2(1) de Chinneadh (AE) 2019/1743 ón mBanc Ceannais Eorpach (BCE/2019/31) (*1).

Airteagal 2 Teacht i bhfeidhm Tiocfaidh an Cinneadh seo i bhfeidhm an cúigiú lá tar éis lá a fhoilsithe in Iris Oifigiúil an Aontais Eorpaigh.

Arna dhéanamh in Frankfurt am Main, 8 Márta 2022. Uachtarán an BCE Christine LAGARDE

(1) Cinneadh 2011/15/AE ón mBanc Ceannais Eorpach an 20 Nollaig 2010 maidir le cuntais a oscailt chun íocaíochtaí a phróiseáil i ndáil le hiasachtaí EFSF do na Ballstáit arb é an euro an t-airgeadra iontu (BCE/2010/31) (IO L 10, 14.1.2011, lch. 7).

(2) Cinneadh (AE) 2019/1743 ón mBanc Ceannais Eorpach an 15 Deireadh Fómhair 2019 maidir le sealúchais cúlchistí farasbairr agus taiscí áirithe a íoc (BCE/2019/31) (IO L 267, 21.10.2019, lch. 12).
“21.

Ali Mohamed RAGE (dá ngairtear freisin: a) Ali Mohammed Rage b) Ali Dheere c) Ali Dhere d) Ali Mohamed Rage Cali Dheer e) Ali Mohamud Rage). Ainmniúchán: Urlabhraí Al-Shabaab Dáta breithe: 1966 Áit bhreithe: An tSomáil Náisiúntacht: An tSomáil Seoladh: an tSomáil Dáta ainmniúcháin na Náisiún Aontaithe: an 18 Feabhra 2022 Faisnéis eile: Liostaithe de bhun mhír 43(a) de rún 2093 (2013) as ‘Bheith páirteach i ngníomhaíochtaí a chuireann síocháin, slándáil nó cobhsaíocht na Somáile i mbaol, nó ag tacú leis na gníomhaíochtaí sin, lena n-áirítear gníomhaíochtaí a chuireann an próiseas síochána agus athmhuintearais i mbaol, nó a bhagraíonn foréigean ar Rialtas Cónaidhme na Somáile nó AMISOM.’ Mar urlabhraí le haghaidh Al-Shabaab, bíonn Rage rannpháirteach i ngníomhaíochtaí sceimhlitheoireachta an ghrúpa a chur chun cinn agus tacú leo.”
(1)

Is éard atá i gceist leis an réigiún bithgheografach Bóireach dá dtagraítear in Airteagal 1(c)(iii) de Threoir 92/43/CEE codanna áirithe den Fhionlainn agus den tSualainn ar críocha de chuid an Aontais iad agus an Eastóin, an Laitvia agus an Liotuáin ar críocha de chuid an Aontais iad, mar a shonraítear leis an léarscáil bhithgheografach a d’fhormheas an coiste an 20 Aibreán 2005, coiste a bunaíodh le hAirteagal 20 den Treoir sin (an “Coiste um Ghnáthóga”).
(4)

An 24 Eanáir 2022, d'fhormheas an Chomhairle conclúidí inar cháin sí gníomhaíochtaí agus bagairtí ionsaitheacha leanúnacha na Rúise i gcoinne na hÚcráine, agus inar iarr sí ar an Rúis an lasóg a bhaint den bharrach, cloí leis an dlí idirnáisiúnta agus páirt chuiditheach a ghlacadh in idirphlé trí na sásraí idirnáisiúnta atá bunaithe. D’athdhearbhaigh an Chomhairle tiomantas iomlán an Aontais do na croíphrionsabail ar a bhfuil slándáil na hEorpa bunaithe, agus atá cumhdaithe i gCairt na Náisiún Aontaithe agus i ndoiciméid bhunaitheacha na hEagraíochta um Shlándáil agus Comhar san Eoraip, lena n-áirítear Ionstraim Chríochnaitheach Heilsincí agus Cairt Pháras. Áirítear leis na croíphrionsabail seo go háirithe comhionannas ceannasach agus iomláine chríochach Stát; dosháraitheacht na dteorainneacha; staonadh ó fhorneart a bhagairt nó a úsáid; agus saoirse Stát a socruithe slándála féin a roghnú nó a athrú. Luaigh an Chomhairle nach bhfuil na prionsabail seo inchaibidle ná faoi réir athbhreithniú ná athléiriú agus gur bac é sárú na Rúise ar spás slándála coiteann agus doroinnte san Eoraip, agus go gcuireann sé an tsíocháin agus an chobhsaíocht ar an mór-roinn seo againne i mbaol. Á mheabhrú di na conclúidí ón gComhairle Eorpach an 16 Nollag 2021, d’athdhearbhaigh an Chomhairle go n-eascródh iarmhairtí ollmhóra agus costais thromchúiseacha as aon ionsaí míleata breise a dhéanfadh an Rúis ar an Úcráin, agus go n-áirítear air sin réimse leathan beart sriantach ar earnálacha agus ar dhaoine aonair a ghlacfaí i gcomhar le comhpháirtithe.
(b)

i gcás nach ndearnadh aon chiontú coiriúil den sórt sin i gcoinne an duine sin sular éag sé nó sí, leanfar de na cistí agus de na hacmhainní eacnamaíocha ba leis an duine sin nó a bhí faoina úinéireacht, ina sheilbh nó faoina rialú a chalcadh ar feadh tréimhse réasúnach ama, faoi réir Airteagal 12(5). Má thionscnaítear caingean shibhialta nó riaracháin laistigh den tréimhse sin chun cistí Stáit míleithreasaithe a aisghabháil, fanfaidh na cistí agus na hacmhainní eacnamaíocha ba leis an duine sin nó a bhí faoina úinéireacht, ina sheilbh nó faoina rialú calctha go dtí go ndíbhfear an chaingean sin nó, má sheastar léi, go dtí go mbeidh ordú na cúirte chun na cistí míleithreasaithe a aisgabháil forghníomhaithe.
(5)

Deonaítear bearta speisialta de mhaolú go ginearálta ar feadh tréimhse theoranta chun measúnú a éascú i dtaobh an beart speisialta a bheith iomchuí agus éifeachtach nó gan a bheith iomchuí agus éifeachtach. Le bearta speisialta de mhaolú, tugtar am do Bhallstáit gnáthbhearta eile a thabhairt isteach ar an leibhéal náisiúnta chun faireachán a dhéanamh ar ghluaiseacht na n-ábhar, ar íocaíocht CBL, agus ar chomhlíontacht na ndaoine inchánacha, ar gnáthbhearta iad lenar cheart dul i ngleic leis an bhfadhb faoi sceach go dtí go rachaidh an beart speisialta in éag, rud a dhéanfadh síneadh an bhirt speisialta iomarcach. Ní dheonaítear maolú lena gceadaítear úsáid a bhaint as an nós imeachta um aistriú táillí ach amháin ar bhonn eisceachtúil i gcomhair réimsí calaoiseacha sonracha agus is é an rogha dheireanach é. Dá bhrí sin, sula rachaidh síneadh an bhirt speisialta faoin gCinneadh Cur Chun Feidhme seo in éag, ba cheart don Laitvia gnáthbhearta eile a chur i bhfeidhm chun dul i ngleic le calaois CBL agus chun í a chosc i margadh an adhmaid i dtreo nach mbeadh gá le síneadh eile a chur leis an mbeart speisialta a thuilleadh.
Iris Oifigiúil an Aontais Eorpaigh

Ceartúchán ar Chinneadh (CBES) 2022/1272 ón gComhairle an 21 Iúil 2022 lena leasaítear Cinneadh 2014/145/CBES a bhaineann le bearta sriantacha i ndáil le gníomhaíochtaí lena mbaintear an bonn d’iomláine chríochach, de cheannasacht agus de neamhspleáchas na hÚcráine nó ar bagairt iad na gníomhaíochtaí sin ar an méid sin

( Iris Oifigiúil an Aontais Eorpaigh L 193 an 21 Iúil 2022 )

Ar leathanach 162, in iontráil uimhir 1209 d’Alexander Anatolievich MAKSIMTSEV, sa tríú colún dar teideal “Faisnéis chéannachta”

in ionad:

“Áit bhreithe: Tokmak, Kirghiz SSR, iarUSSR (Russian Federation anois)”,

léitear:
Iris Oifigiúil an Aontais Eorpaigh

Ceartúchán ar Chinneadh (CBES) 2022/411 ón gComhairle an 10 Márta 2022 lena leasaítear Cinneadh 2014/145/CBES a bhaineann le bearta sriantacha i ndáil le gníomhaíochtaí lena mbaintear an bonn d’iomláine chríochach, de cheannasacht agus de neamhspleáchas na hÚcráine nó ar bagairt iad na gníomhaíochtaí sin ar an méid sin

( Iris Oifigiúil an Aontais Eorpaigh L 84 an 11 Márta 2022 )

Ar leathanach 35, sa Tábla, sa cholún “Faisnéis aitheantais”, ró 131:

in ionad:

“Dáta breithe: 10.5.1980 nó 21.10.1983”,

léitear:
Iris Oifigiúil an Aontais Eorpaigh

Ceartúchán ar Chinneadh (CBES) 2022/397 ón gComhairle an 9 Márta 2022 lena leasaítear Cinneadh 2014/145/CBES a bhaineann le bearta sriantacha i ndáil le gníomhaíochtaí lena mbaintear an bonn d’iomláine chríochach, de cheannasacht agus de neamhspleáchas na hÚcráine nó ar bagairt iad na gníomhaíochtaí sin ar an méid sin

( Iris Oifigiúil an Aontais Eorpaigh L 80 an 9 Márta 2022 )

Ar leathanach 47, san Iarscríbhinn, sa tábla, in iontráil 776, sa cholún “Ainm”:

in ionad:

“Sergey Borisovich IVANOV (Сергей Борисович ИВАНОВ)”,

léitear:
Iris Oifigiúil an Aontais Eorpaigh

CINNEADH (AE) 2021/2232 ÓN gCOMHAIRLE

an 14 Nollaig 2021

lena gceaptar comhaltaí an phainéil dá bhforáiltear in Airteagal 255 den Chonradh ar Fheidhmiú an Aontais Eorpaigh

TÁ COMHAIRLE AN AONTAIS EORPAIGH,

Ag féachaint don Chonradh ar Fheidhmiú an Aontais Eorpaigh, agus go háirithe Airteagal 255, an dara mír, de,

Ag féachaint don tionscnamh ó Uachtarán na Cúirte Breithiúnais an 26 Deireadh Fómhair 2021,

De bharr an mhéid seo a leanas:

(1) De bhun Airteagal 255, an chéad mhír, den Chonradh ar Fheidhmiú an Aontais Eorpaigh, cuireadh painéal ar bun chun tuairim a thabhairt ar oiriúnacht na n-iarrthóirí chun feidhmeanna Breithimh agus Abhcóide Ghinearálta den Chúirt Bhreithiúnais agus den Chúirt Ghinearálta a fheidhmiú sula ndéanfaidh rialtais na mBallstát na ceapacháin (“an painéal”).

(2) Tá ar an bpainéal seachtar arna dtoghadh as measc iarchomhaltaí na Cúirte Breithiúnais agus na Cúirte Ginearálta, comhaltaí de chúirteanna uachtaracha náisiúnta agus dlíodóirí a n-aithnítear a n-inniúlacht, duine amháin a mhol Parlaimint na hEorpa ina measc.

(3) Ba cheart aird a thabhairt ar chomhaltas cóimheáite an phainéil, go háirithe a mhéid a bhaineann le dáileadh geografach na gcomhaltaí agus a mhéid a bhaineann le hionadaíocht ó chórais dhlíthiúla na mBallstát.

(4) Ba cheart, dá bhrí sin, comhaltaí agus Uachtarán an phainéil a cheapadh,

TAR ÉIS AN CINNEADH SEO A GHLACADH:

Airteagal 1 Ceapfar na daoine seo a leanas ina gcomhaltaí den phainéal dá bhforáiltear in Airteagal 255 den Chonradh ar Fheidhmiú an Aontais Eorpaigh, ar feadh tréimhse 4 bliana ón 1 Márta 2022: Allan ROSAS, Uachtarán Frank CLARKE Julia LAFFRANQUE Maria Eugénia MARTINS DE NAZARÉ RIBEIRO Barbara POŘÍZKOVÁ Silvana SCIARRA Vassilios SKOURIS

Airteagal 2 Tiocfaidh an Cinneadh seo i bhfeidhm an 1 Márta 2022.
(4)

Mhol Rialtas na Gearmáine Florian HASSLER, ar ionadaí do chomhlacht réigiúnach nó áitiúil é agus atá freagrach go polaitiúil do thionól tofa, Staatssekretär für politische Koordinierung und Europa im Staatsministerium Baden-Württemberg (Státrúnaí um Chomhordú Polaitiúil agus um an Eoraip in Aireacht Stáit Baden-Württemberg), mar chomhalta de Choiste na Réigiún ar feadh a bhfuil fágtha den téarma oifige reatha, a leanfaidh go dtí an 25 Eanáir 2025,
(2)

An 20 Eanáir 2020, ghlac an Chomhairle Cinneadh (AE) 2020/102 (2), lena gceaptar comhaltaí agus comhaltaí malartacha Choiste na Réigiún don tréimhse ón 26 Eanáir 2020 go dtí an 25 Eanáir 2025. An 19 Bealtaine 2020, ghlac an Chomhairle Cinneadh (AE) 2020/682 (3), lena gceaptar comhalta malartach, arna mholadh ag Poblacht na hIodáile, de Choiste na Réigiún (4). An 7 Nollaig 2020, ghlac an Chomhairle Cinneadh (AE) 2020/2076 lena gceaptar beirt chomhaltaí mhalartacha, arna moladh ag Poblacht na hIodáile, de Choiste na Réigiún,
(7)

Baineann na gníomhartha atá beartaithe le cosaint an chomhshaoil, ar inniúlacht chomhroinnte í idir an tAontas agus na Ballstáit faoi Airteagal 4(2), pointe (e), CFAE. Ní thagann na gníomhartha atá beartaithe faoi réimse a chumhdaítear den chuid is mó le rialacha an Aontais maidir leis an gcosaint sin. Níl sé de rún ag an Aontas úsáid a bhaint as an bhféidearthacht a inniúlacht sheachtrach a fheidhmiú maidir le réimsí a chumhdaítear leis na gníomhartha sin nár feidhmíodh a inniúlacht go hinmheánach ina leith go fóill.
(7)

Is iomchuí an seasamh atá le glacadh thar ceann an Aontais sa Choiste Stiúrtha Réigiúnach a bhunú, a mhéid a bhaineann le Coiste Teicniúil um Iompar Uisce-iompartha agus Ilmhódúlacht a bhunú, ós rud é go bhfuil an cinneadh sin riachtanach le haghaidh TCT a chur chun feidhme agus ós rud é go mbeidh sé ina gceangal ar an Aontas,
CINNEADH (AE) 2021/1737 ÓN gCOMHAIRLE

an 23 Meán Fómhair 2021

maidir leis an seasamh atá le glacadh, thar ceann an Aontais Eorpaigh, i gComhchoiste LEE a bhaineann leis an leasú ar Phrótacal 31, maidir le comhar i réimsí ar leith lasmuigh de na ceithre shaoirse, atá i gceangal le Comhaontú LEE (Clár don Eoraip Dhigiteach)

(Téacs atá ábhartha maidir le LEE)

TÁ COMHAIRLE AN AONTAIS EORPAIGH,

Ag féachaint don Chonradh ar Fheidhmiú an Aontais Eorpaigh, agus go háirithe Airteagail 172 agus Airteagal 173(3), i gcomhar le hAirteagal 218(9) de,

Ag féachaint do Rialachán (CE) Uimh. 2894/94 ón gComhairle an 28 Samhain 1994 a bhaineann le socruithe le haghaidh chur chun feidhme an Chomhaontaithe ar an Limistéar Eorpach Eacnamaíoch (1), agus go háirithe Airteagal 1(3) de,

Ag féachaint don togra ón gCoimisiún Eorpach,

De bharr an mhéid seo a leanas:

(1) Tháinig an Comhaontú ar an Limistéar Eorpach Eacnamaíoch (2) (“Comhaontú LEE”) i bhfeidhm an 1 Eanáir 1994.

(2) De bhun Airteagal 98 de Chomhaontú LEE, féadfaidh Comhchoiste LEE a chinneadh, inter alia, Prótacal 31 maidir le comhar i réimsí ar leith lasmuigh de na ceithre shaoirse (“Prótacal 31”), atá i gceangal le Comhaontú LEE, a leasú.

(3) Tá Rialachán (AE) 2021/694 ó Pharlaimint na hEorpa agus ón gComhairle (3) le hionchorprú i gComhaontú LEE.

(4) Ba cheart, dá bhrí sin, Prótacal 31 i gceangal le Comhaontú LEE a leasú dá réir sin.

(5) Ba cheart, dá bhrí sin, seasamh an Aontais i gComhchoiste LEE a bheith bunaithe ar an dréachtchinneadh ó Chomhchoiste LEE,

TAR ÉIS AN CINNEADH SEO A GHLACADH:

Airteagal 1 Maidir leis an seasamh atá le glacadh thar ceann an Aontais i gComhchoiste LEE i ndáil leis an leasú atá beartaithe ar Phrótacal 31 maidir le comhar i réimsí ar leith lasmuigh de na ceithre shaoirse, atá i gceangal le Comhaontú LEE, beidh sé bunaithe ar an dréachtchinneadh ó Chomhchoiste LEE (4).

Airteagal 2 Tiocfaidh an Cinneadh seo i bhfeidhm ar dháta a ghlactha.

Arna dhéanamh sa Bhruiséil, 23 Meán Fómhair 2021. Thar ceann na Comhairle An tUachtarán G. DOVŽAN

(1) IO L 305, 30.11.1994, lgh. 6.

(2) IO L 1, 3.1.1994, lch. 3.

(3) Rialachán (AE) 2021/694 ó Pharlaimint na hEorpa agus ón gComhairle an 29 Aibreán 2021 lena mbunaítear an Clár don Eoraip Dhigiteach agus lena n-aisghairtear Cinneadh (AE) 2015/2240, (IO L 166, 11.5.2021, lch. 1).

(4) Féach doiciméad ST 11242/21 ar http://register.consilium.europa.eu.
(2)

Le Rialachán (AE) 2021/953, ceadaítear glacadh le deimhnithe COVID-19 arna n-eisiúint ag tríú tíortha do shaoránaigh den Aontas agus dá mbaill teaghlaigh i gcás ina gcinnfidh an Coimisiún gur i gcomhréir le caighdeáin a mheastar a bheith coibhéiseach leis na caighdeáin arna mbunú de bhun an Rialacháin sin a eisítear na deimhnithe COVID-19. Thairis sin, i gcomhréir le Rialachán (AE) 2021/954 ó Pharlaimint na hEorpa agus ón gComhairle (2), ní mór do na Ballstáit na rialacha a leagtar síos i Rialachán (AE) 2021/953 a chur i bhfeidhm maidir le náisiúnaigh tríú tír nach dtagann faoi raon feidhme an Rialacháin sin, ach atá ag fanacht go dleathach nó a bhfuil cónaí orthu go dleathach ina gcríoch agus atá i dteideal taisteal chuig Ballstáit eile i gcomhréir le dlí an Aontais. Dá bhrí sin, aon fhionnachtain choibhéise a leagtar síos sa Chinneadh seo, ba cheart feidhm a bheith aici maidir le deimhnithe COVID-19 i ndáil le vacsaíniú agus téarnamh arna n-eisiúint ag Stát Iosrael do shaoránaigh den Aontas agus dá mbaill teaghlaigh. Mar an gcéanna, ar bhonn Rialachán (AE) 2021/954, ba cheart feidhm a bheith ag na fionnachtana coibhéise sin freisin maidir le deimhnithe COVID-19 i ndáil le vacsaíniú agus téarnaimh arna n-eisiúint ag Stát Iosrael do náisiúnaigh tríú tír atá ag fanacht go dleathach nó a bhfuil cónaí orthu go dleathach i gcríoch na mBallstát faoi na coinníollacha a leagtar síos sa Rialachán sin.
CINNEADH ÓN G COMHAIRLE

an 21 Meán Fómhair 2021

lena nglactar an seasamh ón gComhairle maidir le dréachtbhuiséad leasaitheach Uimh. 4 de chuid an Aontais Eorpaigh don bhliain airgeadais 2021

(2021/C 384 I/01)

TÁ COMHAIRLE AN AONTAIS EORPAIGH,

Ag féachaint don Chonradh ar Fheidhmiú an Aontais Eorpaigh, agus go háirithe Airteagal 314 de, i gcomhar leis an gConradh ag bunú an Chomhphobail Eorpaigh do Fhuinneamh Adamhach, agus go háirithe Airteagal 106a de,

Ag féachaint do Rialachán (AE, Euratom) 2018/1046 ó Pharlaimint na hEorpa agus ón gComhairle an 18 Iúil 2018 maidir leis na rialacha airgeadais is infheidhme maidir le buiséad ginearálta an Aontais, lena leasaítear Rialacháin (AE) Uimh. 1296/2013, (AE) Uimh. 1301/2013, (AE) Uimh. 1303/2013, (AE) Uimh. 1304/2013, (AE) Uimh. 1309/2013, (AE) Uimh. 1316/2013, (AE) Uimh. 223/2014, (AE) Uimh. 283/2014, agus Cinneadh Uimh. 541/2014/AE agus lena n-aisghairtear Rialachán (AE, Euratom) Uimh. 966/2012 (1), agus go háirithe Airteagal 44 de,

De bharr an mhéid seo a leanas:

— glacadh buiséad an Aontais don bhliain airgeadais 2021 go cinntitheach an 18 Nollaig 2020 (2);

— thíolaic an Coimisiún togra, an 2 Iúil 2021, ina raibh dréachtbhuiséad leasaitheach Uimh. 4 a ghabhann leis an mbuiséad ginearálta don bhliain airgeadais 2021;

TAR ÉIS A CHINNEADH MAR A LEANAS:

Airteagal aonair Rinneadh an seasamh ón gComhairle maidir le dréachtbhuiséad leasaitheach Uimh. 4 de chuid an Aontais Eorpaigh don bhliain airgeadais 2021 a ghlacadh an 21 Meán Fómhair 2021. Is féidir breathnú ar an téacs iomlán nó é a íoslódáil ar shuíomh gréasáin na Comhairle: http://www.consilium.europa.eu/

Arna dhéanamh sa Bhruiséil, 21 Meán Fómhair 2021. Thar ceann na Comhairle An tUachtarán G. DOVŽAN

(1) IO L 193, 30.7.2018, lch. 1.

(2) IO L 93, 17.3.2021, lch. 1.
(2)

Ní dhéanfadh síniú an Chomhaontaithe thar ceann an Aontais difear do leithdháileadh na n-inniúlachtaí idir an tAontas agus a Bhallstáit. Níor cheart an Cinneadh seo a léirmhíniú ar bhealach go mbaineann sé leas as an bhféidearthacht atá ann go bhfeidhmeoidh an tAontas a inniúlacht sheachtrach i ndáil le réimsí a chumhdaítear leis an gComhaontú a thagann faoi inniúlacht roinnte a mhéid nár fheidhmigh an tAontas an inniúlacht sin go hinmheánach go fóill.
(6)

Idir an dá linn, tá an staid eacnamaíoch, shóisialta agus dhaonnúil sa Liobáin ag dul in olcas agus muintir na tíre ag fulaingt dá réir. Thuairiscigh an Banc Domhanda ina Fhaireachán Eacnamaíoch sa Liobáin i mí an Mheithimh 2021 go bhfuil spealadh eacnamaíoch dian, fadtréimhseach ann sa Liobáin, ar dócha go mbeidh sé ar cheann de na heachtraí géarchéime is measa ar fud an domhain ó lár an naoú haois déag i leith. Bhí an Banc Domhanda den tuairim gur ‘spealadh d’aon ghnó’ é seo nár leor na freagairtí beartais a tugadh dó de bharr easpa comhdhearcadh polaitiúil maidir le tionscnaimh bheartais éifeachtacha. Thuairiscigh an Banc Domhanda gur dócha go bhfuil breis is leath den daonra faoi bhun thairseach náisiúnta na bochtaineachta, go bhfuil an ráta dífhostaíochta ag dul in airde agus go bhfuil méadú ag teacht ar líon na dteaghlach a bhfuil deacrachtaí acu rochtain a fháil ar sheirbhísí bunúsacha, lena n-áirítear cúram sláinte. Chuir an Banc Domhanda in iúl go mbeadh impleachtaí fadtéarmacha ag baint leis an meath géar ar sheirbhísí bunúsacha: ollimirce, caillteanas foghlama, drochthorthaí sláinte agus easpa líonta sábhála leordhóthanacha, i measc nithe eile. Mheas an Banc Domhanda go mbeadh sé an-deacair an damáiste buan don chaipiteal daonna a athshlánú agus mar thoradh air sin, gurbh fhéidir go mbeadh géarchéim na Liobáine uathúil i gcomparáid le géarchéimeanna domhanda eile. Anuas air sin, tugann an Banc Domhanda dá aire go bhfuil an baol ann, de dheasca na ndálaí socheacnamaíocha atá ag éirí níos déine, go mbeidh clistí sistéamacha náisiúnta ann, agus é níos dóchúla go spreagfaí corraíl shóisialta agus gan aon fheabhas ar na bacáin.
(17)

Ag tráth glactha an Chinnidh, aithnítear sa Chinneadh seo coibhéis na gceanglas ceangailteach a bhí leagtha síos ag MAS maidir le conarthaí díorthach thar an gcuntar is infheidhme. Déanfaidh an Coimisiún faireachán go rialta, i gcomhar le ESMA, ar éabhlóid na socruithe dlí, maoirseachta agus forfheidhmiúcháin i dtaca leis na conarthaí díorthach thar an gcuntar sin agus ar a gcur chun feidhme comhsheasmhach éifeachtach, maidir le deimhniú tráthúil, comhbhrú punainne agus réiteach punainne, luacháil, réiteach díospóidí agus na ceanglais éarlais is infheidhme maidir le conarthaí díorthach thar an gcuntar, nach bhfuil imréitithe ag CPL a ndearnadh an Cinneadh seo ina leith. Mar chuid d’iarrachtaí faireacháin an Choimisiúin, féadfar a iarraidh ar MAS faisnéis a sholáthar maidir le forbairtí rialála agus maoirseachta. Féadfaidh an Coimisiún athbhreithniú sonrach a dhéanamh tráth ar bith i gcás ina bhfágfaidh forbairtí ábhartha gur gá don Choimisiún athmheasúnú a dhéanamh ar an dearbhú coibhéise a dheonaítear leis an gCinneadh seo. D’fhéadfadh sé go n-aisghairfí an Cinneadh sin, rud a d’fhágfadh go huathoibríoch go mbeadh contrapháirtithe faoi réir na gceanglas uile a leagtar síos i Rialachán (AE) Uimh. 648/2012.